અંડરવર્લ્ડના સુત્રો મુજબ છોટા શકીલની મોત ગત વર્ષે જાન્યુઆરીમાં ઇસ્લામાબાદમાં થઇ હતી. એક મીટિંગમાં ભાગ લેવા માટે તે ઓડેશા ગેંગના સદસ્યોને મળવા માટે ગયો હતો. જો કે હજી તે વાત સ્પષ્ટ નથી થઇ કે છોટા શકીલની મોત હદય રોગના હુમલાના કારણે થઇ છે કે પછી પાકિસ્તાનની ગુપ્તચર સંસ્થા અને આઇએસઆઇ એ તેની મરાવી નાંખ્યો છે. છોટા શકીલની ગેંગના સભ્ય બિલાલ અને મુંબઇમાં રહેતા તેમના કોઇ સગા વચ્ચે થયેલી વાતચીતમાં આ વાતનો ખુલાસો થયો છે કે શકીલની મોત જાન્યુઆરી 2017માં થઇ ગઇ છે. અને હવે તેનું કામકાજ રહીમ મર્ચેન્ટ સંભાળે છે. રહીમ એક નાનકડો ચોર હતો તેણે શકીલના નામે એક સમયે અનેક લોકોની જબરન વસૂલી અને હત્યાઓ કરી હતી. એટલું જ નહીં તેણે છોટા શકિલ બનીને એક ભારતીય મીડિયા હાઉસને ઇન્ટરવ્યૂ પણ આપ્યો હતો. મર્ચેન્ટ પર આઇએસઆઇનો હાથ હોવાનું મનાય છે.